《湘江晚行作》
清代·邓辅纶

气苍霭余润，昏凝暧已晦。明景匿霞曜，孤光得萤熊。

练色远如界，秋影倒将坠。月黑四山隐，江平一舟駾。

语寂觉浪喧，墙欹知风汇。乘流妙低昂，瞻衡失向背。

行泊苟任天，去来复何碍。

作者简介：（1818—1893）清湖南武冈人，字弥之。咸丰元年副贡。曾入南昌围城中省父，一度率兵镇压太平军。以曾国藩荐擢至道员。少与王壬秋交好，壬秋遍研群学，辅纶专治文史，后俱以诗名。邓诗全学《选》体，多拟古之作。有《白香亭诗文集》。